พันธบัตรสหรัฐพุ่ง-ดอลล์แข็ง ฉุดทองคำร่วง “ทองไทย” หลุด 26,000 บ. ต่ำสุดรอบ 8 เดือน
พันธบัตรสหรัฐพุ่ง-ดอลล์แข็ง ฉุดทองคำร่วง “ทองไทย” หลุด 26,000 บ. แตะระดับต่ำสุดรอบ 8 เดือน 
พันธบัตรสหรัฐพุ่ง-ดอลล์แข็ง ฉุดทองคำร่วง “ทองไทย” หลุด 26,000 บ. แตะระดับต่ำสุดรอบ 8 เดือน
18 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (18 ก.พ.64) เมื่อเวลา 09.30 น.ที่ผ่านมา ราคาปรับลด 50 บาท เมื่อเทียบกับประกาศราคาซื้อขายครั้งสุดท้ายของวันพุธ โดยที่ตลอดทั้งวันมีการประกาศทั้งหมด 5 รอบ รวมราคาปรับลงแรง 400 บาท ทำให้ราคาทองในประเทศแตะระดับต่ำสุดในรอบ 8 เดือนนับตั้งแต่เดือนมิ.ย. ปีที่แล้ว ในขณะที่เงินบาทเช้านี้แข็งค่าบริเวณ 30 บาทต้นๆ ยังเป็นปัจจัยลบต่อทองในประเทศ
โดยราคาทองคำแท่งวันนี้ รับซื้ออยู่ที่บาทละ 25,250.00 บาท ขายออกที่ราคาบาทละ 25,350.00 บาท
ทองรูปพรรณ รับซื้ออยู่ที่ราคาบาทละ 24,801.76 บาท ขายออกที่บาทละ 25,850.00 บาท
ราคาทองคำ Spot เช้านี้ปรับขึ้นสู่บริเวณ 1,782 ดอลลาร์ หลังจากปิดตลาดเมื่อคืนที่ผ่านมาร่วงแรง 26.2 ดอลลาร์ สู่ระดับ 1,772.8 ดอลลาร์ โดยเป็นการร่วงลงติดต่อกัน 4 วันทำการ เนื่องมาจากยังคงได้รับแรงกดดันจากการพุ่งขึ้นของอัตราผลตอบแทนพันธบัตรสหรัฐและการแข็งค่าของสกุลเงินดอลลาร์ รวมทั้ง การเทขายทองคำสินทรัพย์ที่ปลอดภัยหลังจากสหรัฐเปิดเผยข้อมูลเศรษฐกิจที่แข็งแกร่ง